Homenatge a les persones mortes en Altos Hornos del Mediterráneo i la Compañía Sierra Menera
12 d’agost 2024

![](/media/tubdgfj4/110824-homenatge_ahm-3-_c.jpg?width=850&height=637.5)

La Cofradía Nuestra Señora de Begoña del Port de Sagunt va convocar ahir un homenatge als treballadors que van morir en els accidents laborals en Altos Hornos del Mediterráneo (AHM) i la Compañía Sierra Menera (CSM). L'acte va comptar amb la participació de l'alcalde de Sagunt, Darío Moreno; la regidora de Patrimoni, Patricia Sánchez; altres membres de la Corporació Municipal, familiars, la Federación de Peñas Puerto Sagunto, l'associació veïnal Iniciativa Porteña, APIPS i la Asociación de Amigos de la Escuela de Aprendices.

![](/media/2hefkxya/110824-homenatge_ahm-7-_c.jpg?width=850&height=559.009009009009)

Darío Moreno i Patricia Sánchez van fer entrega d'una corona de flors en nom de l'Ajuntament de Sagunt. A més de l'ofrena floral, també va haver-hi una interpretació de jotes per part del Centro Aragonés del Port de Sagunt.

                 ![](/media/g2phmle3/110824-homenatge_ahm-4-_c.jpg?width=326&height=244&mode=max) ![](/media/ynnjlk3b/110824-homenatge_ahm-6-_c.jpg?width=326&height=244&mode=max)

L'alcalde de Sagunt va destacar que es tracta d'un acte de "memòria i justícia amb les persones que es van deixar la vida per esta ciutat". "Són més de 150 persones que van morir exercint les seues tasques en Altos Hornos del Mediterráneo o la Compañía Minera de Sierra Menera. Treballadores i treballadors amb unes condicions duríssimes, que van perdre la vida lluitant pel benestar de les seues famílies i per fer gran esta ciutat", va expressar Moreno, que va qualificar de "necessari" l'acte "per a fer constar que les víctimes dels accidents laborals estan en el nostre record".

                ![](/media/2taboks0/110824-homenatge_ahm-2-_c.jpg?width=319&height=239&mode=max) ![](/media/njibnztf/110824-homenatge_ahm-9-_c.jpg?width=317&height=238&mode=max)

### **Millora del monument a les persones mortes en Fàbrica**

L'Ajuntament de Sagunt actuarà en el monument a les persones mortes en accidents laborals vinculats a l'activitat siderúrgica per a incloure nous noms.

Per això, qualsevol persona que dispose de les dades de persones mortes en accidents laborals en Altos Hornos del Mediterráneo (AHM) o la Compañía Sierra Menera (CSM) pot comunicar-ho a través d’APIPS o a l'Ajuntament de Sagunt, en el correu electrònic [alcaldia@aytosagunto.es](mailto:alcaldia@aytosagunto.es), indicant el nom complet del treballador, el seu lloc, la seua data de naixement, la seua data de defunció i qualsevol altra dada rellevant. Igualment, si es detecta algun error en els noms i dates de la placa existent, poden traslladar-ho per la mateixa via perquè siga corregit en el futur monument.

               ![](/media/prldnumv/110824-homenatge_ahm-1-_c.jpg?width=318&height=239&mode=max) ![](/media/cgdf4wc5/110824-homenatge_ahm-8-_c.jpg?width=317&height=238&mode=max)

*   [](http://www.facebook.com/sharer.php?u=https://aytosagunto.es/va/actualitat/homenatge-a-les-persones-mortes-en-altos-hornos-del-mediterraneo-i-la-compania-sierra-menera/ "Facebook")
*   [](http://twitter.com/share?url=https://aytosagunto.es/va/actualitat/homenatge-a-les-persones-mortes-en-altos-hornos-del-mediterraneo-i-la-compania-sierra-menera/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/homenatge-a-les-persones-mortes-en-altos-hornos-del-mediterraneo-i-la-compania-sierra-menera/ "Linked In")
*   [](mailto:?body=https://aytosagunto.es/va/actualitat/homenatge-a-les-persones-mortes-en-altos-hornos-del-mediterraneo-i-la-compania-sierra-menera/)